Deputatul PSD de Olt, Adrian Chesnoiu, împreună cu primarul Ion Doldurea au discutat ideea deschiderii unui Centru de tratament pentru vârstnici în incinta Parcului Constantin Poroineanu.
"I-am prezentat dlui Ion Doldurea, primarul Municipiului Caracal perspectiva deschiderii unui Centru de tratament pentru vârstnici în incinta Parcului Constantin Poroineanu."
Primarul s-a arătat incantat de inițiativă deputatului Chesnoiu.
"Mă bucur că a rezonat cu ideea și astfel vom putea să valorificăm o construcție existentă, nepusă în valoare, din zona centrală a parcului. (Este vorba de fosta popicărie).
Nu vom precupeți nici un efort pentru dezvoltarea orașului nostru!
Susțin și încurajez orice proiect care aduce plus valoare comunității, confort în viața locuitorilor și conduce la modernizarea lui."